पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। बरकतउल्ला यूनिवर्सिटी के 24 विभागों में संचालित विभिन्न कोर्सेस के सत्र 2013-14 में एडमिशन के लिए शनिवार से ऑनलाइन प्रवेश प्रक्रिया शुरू हो गई। छात्र 30 जून तक आवेदन कर सकेंगे।
बीयू के सभी विभागों में इस बार से एडमिशन मेरिट के ही आधार पर होंगे। विवि ने प्रवेश परीक्षा के माध्यम से एडमिशन कराने की व्यवस्था इस साल से बंद कर दी है। पिछले साल तक लॉ व फार्मेसी सहित कुछ अन्य विभाग प्रवेश परीक्षा के माध्यम से एडमिशन करते थे। रजिस्ट्रार डॉ. संजय तिवारी के अनुसार मेरिट तय करने का काम विभाग स्तर पर होगा।
ऑनलाइन आवेदन करने के बाद छात्र को आवेदन का प्रिंट आउट अन्य जरूरी मार्कशीट व सर्टिफिकेट के साथ पोस्ट के द्वारा संबंधित विभाग को भेजना होगा। विवि ने अपने वेब पोर्टल पर एप्लीकेशन ट्रेकिंग सुविधा दी है। छात्र वेब पोर्टल पर अपने आवेदन का स्टेटस देख सकेंगे। सामान्य वर्ग के छात्रों को आवेदन शुल्क 300 रुपए तथा आरक्षित वर्ग के छात्रों को 150 रुपए लगेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn